|  |
| --- |
| **Kontor**Effektivisering**Dato**29. marts 2016**J nr.** 600-001/helms, |

**Referat af fælles GD1 og GD2 styregruppemøde.**Torsdag den 15. marts 2016 kl. 10.15-11.15, SDFE mødelok. 0.4

**Deltagere:**

Søren Reeberg Nielsen (SRN, SDFE), Brian Arreborg Hansen (BRAHA, SDFE), Louise Nordskov (LONOR, SDFE), Adam Mollerup (AGM, DIGST), Jacob Egelykke Rasch (JAE, DIGST), Susanne Dael (SUD, SDFE), Steen Eiberg-Jørgensen (SEJ, DST), Troels Garde Rasmussen (TGR, KL), Per Smed (PSM, KL), Carsten Grage (CG, CPR), Georg Jensen (GJ, SDFE), Peter Lindbo Larsen (PLL, SDFE), Søren Rude (SRU, SKAT), Pia Dahl Højgaard (PDH, GST) *Deltog som suppleant for Jess Svendesen,* Christian Ballhausen (CBA, SKM) *deltog som suppleant for Rasmus Tolstrup*, Jørgen Skrubbeltrang (JSK, SDFE), Asbjørn Lenbroch (ALE, SDFE), Referent Helle Mette Sørensen (HMS, SDFE)

**Afbud:**

Gisla Soltau Faber (ERST), Claus Rønne Jensen (SKAT), Kiann Stenkjær Hein (SKM), Sørup Hansen (Domstolsstyrelsen)

**Dagsorden:**

1. Godkendelse af dagsorden (B)
2. Godkendelse af referat (B)
3. Status for delprogrammets fremdrift (B)
4. Håndtering af aktuelle emner og risici for delprogrammet (B)
5. Status på datavask (O)
6. Status på CPR/DAR paralleldrift-periode 1/1 – 1 /4 2017 (O)
7. Regulering af anvendelse af DAR i lovgivningen (O)
8. Evt.

**Referat:**

**PKT 1. Godkendelse af dagsorden (B)**

SRN (SDFE) indledte med at gøre rede for den nye mødeform, der er indført for at undgå ”dobbelt drøftelse” og for at få bedre tid til de punkter, der er fælles for GD1 og GD2.

Dagsordenen blev godkendt.

**PKT 2. Nyt fra grunddatabestyrelsen (O)**

AGM (DIGST) orienterede kort om konferencen ”Godt i gang med Grunddata” d. 1. marts 2016.

AGM (DIGST) havde ikke bemærkninger til mødet i Grunddatabestyrelsen d. 11, februar 2016.

**PKT 3. Status på Testprojektet (B)**PDH (GST) redegjorde for udviklingen i projektet Matriklens Udvidelse (MU) i forhold til test, herunder at MU ikke kan gå i funktionsprøve lige efter påske som planlagt, men forventes at kunne dette 25. april og være færdig 3. juni. MU kan fortsat levere en begrænset mængde testdata til datafordeleren til 18. april, være klar til at teste connectivity 2. maj samt teste grænseflader fra 2. maj. Det er en udfordring, at funktionstesten vil foregå samtidig med den fælles snitfladetest. GST Vi vil bestræbe sig på at kunne levere et minimum af testdata til at teste hændelser mv. fra snitfladetestens start, men MU testressourcer skal primært anvendes til funktionsprøve. Dermed kan MU først indgå med fuldt kraft i denne del af snitfladetesten efter 3. juni.

JSK (SDFE) præsenterede status på Testprojektet.

Datasikkerhed:

JSK (SDFE) fremlagde status på og fremgangsmåde for anvendelse af CPR data i test. Styregruppen tilsluttede sig den foreslåede fremgangsmåde.

Status på testprojektet:

PSM (KL) forespurgte, om Ejendomsskat og Ejendomsbidrag kan deltage i de test, der bliver afholdt. PLL (SDFE) bekræftede, at det står KOMBIT frit for at koble sig på Datafordeleren allerede under snitfladetest. Dette giver KOMBIT mulighed for at teste egne snitflader mod datafordeleren. Integrationstesten omfatter test af registrenes tværgående forretningsprocesser. Integrationstesten giver samtidig KOMBIT mulighed for at teste ESR-tilbagekonverteringen.

I efteråret 2016 gennemføres anvendertest, hvor fokus er funktionstest ift. KL/KOMBIT’s og SKAT’s forretningsbehov.

Projektejerne bekræftede, at det fortsat er meningsfuldt at igangsætte snitfladetesten d. 2. maj 2016.

Snitfladetest:

Definition på snitfladetest blev gennemgået.

PSM (KL) forespurgte om den i coveret ”Status på testforberedelse” angivne krydsreferencetabel vedrørende GD1 er en midlertidig løsning, hvilket PLL (SDFE) svarede bekræftende på.

PSM (KL) anmodede om, at der i kommunikationen bliver angivet, hvilken form for test der beskrives. SRN svarede, at terminologien fremover vil blive forsøgt skærpet i kommunikationen omkring test.

Agilitet i testforløbet:

SRN (SDFE) anmodede om smidighed under testforløbet, så testen ikke standses af, at for mange led skal aktiveres, når der opstår et problem, der skal analyseres og fejlrettes.

GJ (SDFE) orienterede om, at GD7 har aftalt et set-up med KMD som betyder, at de har 500 timer til rådighed, som kan bruges løbende i testforløbet.

SRN anmodede om, at projektejerne sørger for, at deres leverandører står til rådighed under testforløbet.

Der var enighed om, at der skal etableres en form for ”situationroom”, så der kan træffes hurtige justeringer. Der arbejdes videre med detaljerne herfor.

Styregruppen tilsluttede sig, at

* Registerprojekterne sikrer, at de bliver klar til snitfladetest 2. maj dvs. 1) at der er skrevet testcases, 2) at stubbe og drivere er udskiftet med services og 3) at funktionsprøver og fabriksprøver er godkendt.
* Testprojektet tager i sin detailplan hensyn til, at MU først kan teste ajourføringsservices og hændelser fra den 13. maj.
* At der trods en presset tidsplan for etablering af testdata med BFE-numre arbejdes videre efter den anførte fremgangsmåde og tidsplan.
* At testprojektet tager kontakt til en OIS-distributør for at etablere en krydsreferencetabel til brug for tildeling af BFE-numre i de relevante registre.

Styregruppen tiltrådte desuden de mitigerende handlinger for test-risici.

**PKT 4. Status på udfordringskataloget (B)**

BRAHA (SDFE) orienterede om status på udfordringskataloget.

AGM (DIGST) tilsluttede sig orienteringen, men gjorde opmærksom på, at alle udfordringer skal forelægges Grunddatabestyrelsen i en form, hvor det fremgår, at de ansvarlige myndigheder har forholdt sig til alle udfordringer.

Som konsekvens af, at udfordring nr. 16 om redundante relationer mellem DAR og BBR er håndteret anmodede AGM (DIGST), at det sikres, at BBRs og DARs opdaterede datamodeller bliver godkendt af GD8.

PSM (KL) bemærkede vedr. udfordring 9 ”Forskellige versioner af administrative inddelinger”, at der er behov for en præcisering af begreberne, idet der ikke er tale om forskellige versioner.

PSM (KL) anmodede om, at udfordringskataloget bliver opretholdt, indtil der findes en måde til at opsamle de beskrevne udfordringer. AGM (DIGST)

bemærkede, at Grunddatabestyrelsen i coveret vedr. udfordringskataloget vil blive bedt om at tage stilling til, hvordan udfordringerne forankres og adresseres.

Med disse bemærkninger tilsluttede styregruppen sig indstillingen om, at der alene arbejdes videre med udfordring 1 i regi af udfordringskataloget.

**PKT. 5. Evt.**

SRN (SDFE) foreslog, at det næste styregruppemøde d. 21. april 2016 fastholdes, men som udgangspunkt alene som et fælles styregruppemøde for GD1 og GD2, med fokus på status og fremdrift i Testprojektet. Der vil ikke blive indhentet statusrapporter fra projekterne.

LONOR (SDFE) supplerede med, at projekterne efter påske vil blive forespurgt, om der er ændringer i forhold til sidste statusrapportering til brug for delprogram-rapportering til Grunddatabestyrelsen.

Styregruppen tilsluttede sig, at der dermed både afholdes styregruppemøde april og maj, og ikke som tidligere udmeldt kun i en af månederne.